Pärtel-Peeter Pere

Pärtel-Peeter Pere (sündinud 19. detsembril 1985 Tallinnas) on Eesti ettevõtja ja poliitik. Ta oli aastatel 2024–2025 Tallinna abilinnapea. 

 Haridus ja ühiskondlik tegevus 
Pere õppis Gustav Adolfi Gümnaasiumis, mille lõpetas 2005. aastal.
Bakalaureusekraadi kultuuriteooria alal omandas ta Tallinna Ülikoolis 2009. aastal, magistrikraadi organisatsioonijuhtimise alal aga Brüsseli Vabaülikoolis (Vrije Universiteit Brussel) 2012. aastal. Ta lõpetas Sint-Lambrechts-Woluwe muusikaakadeemia 2014. aastal jazzmuusika alal.101 lühielulugu, Riigikogu. juuni 2023 Pärtel-Peeter Pere lõpetanud ka Kõrgemad riigikaitsekursused (2016).

Pere on Eesti Välispoliitika Nõukogu, EELK Tallinna Jaani koguduse, Eesti Üliõpilaste Seltsi ning Kaitseliidu liige.Riigikogu valimised 2023. Lisaks on ta rahvusvahelise ühenduse BYCS rattalinnapeade võrgustiku (Bicycle Mayor NetWork) liige.

 Poliitiline tegevus  
Pere kuulub 13. märtsist 2021 Reformierakonda.Reformierakonnaga liitus linnastrateeg Pärtel-Peeter Pere. reform.ee 
Ta oli 1. aprillist 2023 kuni 14. aprillini 2024 XV Riigikogu liige.
Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 1473 häält ning osutus valituks. 

13. jaanuaril 2024 valiti Pere Reformierakonna Tallinna piirkonna esimeheks.Reformierakond valis Tallinna piirkonna juhiks Pärtel-Peeter Pere Eesti Rahvusringhääling, 13. jaanuar 2024. Vaadatud 13. jaanuaril 2024

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 360 häält ning osutus valituks.

 Tööalane tegevus 
Pere töökohad on olnud:
Põhja Politseiprefektuuri pressiesindaja 2008–2009; 
Euroopa Parlamendi liikme Indrek Tarandi nõunik 2009–2015; 
nõustamisettevõtte Future Place Leadership kaasasutaja ja tegevjuht 2015–2021; 
tehnoloogiaettevõtte Fyma linnastrateegia ja partnersuhete juht 2021; 
nõustamisettevõtte Miltton Group OY linnastumise ja linnade arengu valdkonna vanemnõunik 2022–2023; 
Tallinna Tehnikaülikooli kliimanutika tuleviku keskuse nõunik 2023

Alates 14. aprillist 2024 oli ta Tallinna keskkonna ja kommunaalteemade abilinnapea. 27. juunil 2025 peatas linnapea Jevgeni Ossinovski tema volitused seoses usalduse kaotusega. 8. juulil Pere volitused abilinnapeana taastati, ent 21. juulil 2025 astus Pärtel-Peeter Pere omal soovil abilinnapea kohalt tagasi.Tallinna abilinnapea Pärtel-Peeter Pere astub tagasi err.ee, 21. juuli 2025

 Isiklikku 
Tema isa on arhitekt Peeter Pere, ema on tekstiilikunstnik Katrin Pere. Pärtel-Peeter Pere on abielus Marie Perega ja neil on kolm last: Astrid, Harald ja Helmi.

Temalt on ilmunud sooloalbum „Võltsootused” 2022. aastal. Ta on Josmarineʼi heliplaadi „Absence” (2018) muusika kaasautor ja -esitaja.

 Viited 

 Välislingid 
 "Tallinna rattalinnapea Pärtel-Peeter Pere: rattalinnapea esindab kogukonda" Ma Olen Jalgrattur, 5. oktoober 2021
  Pärtel-Peeter Pere avaldas debüütalbumi "Võltsootused". kultuur.err.ee, 16. november 2022
 Pärtel-Peeter Pere: Kadriorust Põhja-Tallinna on rattaga liiga pikk maa? ekspress.delfi.ee, 10. veebruar 2024
 Mikk Salu. ANALÜÜS: Süüdlane on leitud: Pärtel-Peeter Pere. postimees.ee, 30. juuni 2025

Kategooria:Eesti ametnikud
Kategooria:Eesti ettevõtjad
Kategooria:Eesti Reformierakonna poliitikud
Kategooria:XV Riigikogu liikmed
Kategooria:Gustav Adolfi Gümnaasiumi vilistlased
Kategooria:Tallinna Ülikooli vilistlased
Kategooria:Eesti Üliõpilaste Seltsi liikmed
Kategooria:Sündinud 1985